
RAPORT DE SPECIALITATE

Privind aprobarea actualizării Studiului de Fezabilitate și a indicatorilor tehnico-economici

pentru obiectivul de investitii ,,Modernizare şi extindere b-dul Sudului”

Având în vedere Expunerea de motive nr SC2018 – 10775/09.05.2018 a Primarului Municipiului Timișoara și Proiectul de hotărâre privind aprobarea actualizării Studiului de Fezabilitate și a indicatorilor tehnico-economici pentru obiectivul de investiții “Modernizare şi extindere b-dul Sudului”;

Facem următoarele precizări:

B-dul Sudului este amplasat în zona de sud a municipiului Timişoara fiind delimitat de străzile dr. Aurel Păunescu Podeanu spre nord şi Musicescu spre sud. 


Pentru îmbunătăţirea condiţiilor de circulaţie în partea de sud a municipiului este necesară realizarea unei legături directe între zona Soarelui şi străzile dr. Aurel Păunescu Podeanu, strada Cerna şi Aleea F.C.Ripensia. Prin realizarea acestei legături se va descongestiona traficul din zona Spitalului Judeţean şi se va asigura totodată şi accesul la bazele sportive din zona stadionului Dan Păltinişan.

Primăria Municipiului Timişoara a achiziționat în cursul anului 2009 Studiul de Fezabilitate aferent obiectivului de investiții ,,Modernizare şi extindere b-dul Sudului”, întocmit de S.C. PATH ’ S ROUT S.R.L. conform contractului de proiectare nr. 36/07.04.2009.

Prin HCL nr. 26/26.01.2010 a fost aprobat Studiul de Fezabilitate mai sus menționat. Valoarea totală a investiției a fost estimată, conform devizului general  la 58.419,11 mii lei, respectiv 13.787,18 mii Euro (1Euro = 4,2372 lei la data de 03.09.2009), sursa de finantare provenind în totalitate de la bugetul local.

Având în vedere că Studiul de fezabilitate a fost întocmit în anul 2009, este necesară actualizarea Studiului de Fezabilitate și a indicatorilor tehnico-economici, ţinând cont de rata inflaţiei, modificarea cotei TVA și de modificările legislative.


Datorită actualizării valoarea investiţiei, conform Devizului General este estimată la 41.563,772 mii lei (inclusiv TVA).

În vederea lansării procedurilor de atribuire a contractului de prestări servicii de întocmire a Proiectului Tehnic, Caiete de sarcini, Detalii de execuţie şi a contractului de execuţie lucrări este necesară adoptarea unei noi hotărâri de consiliu local pentru aprobarea actualizării Studiului de Fezabilitate. 
Lucrările de modernizare se vor executa într-o prima etapă doar asupra tronsonului cuprins între B-dul Dr. Iosif Bulbuca și strada Mareșal C-tin Prezan. 

Având în vedere prevederile legale, apreciem că Proiectul de hotărâre privind actualizarea Studiului de Fezabilitate pentru obiectivul de investitii “Modernizare şi extindere b-dul Sudului”, îndeplineşte condițiile pentru a fi supus dezbaterii și aprobării plenului consiliului local. 

